open-index/open-wikipedia-markdown huggingface dataset:
Vike kyrkje i Nordhordland

**Vike kyrkje**, tidlegare *Vike kapell*, står ved Vikaneset i Alver kommune i Vestland, og er ei langkyrkje bygd i tre i 1891. 
Kyrkja er teikna av Johannes Arnesson Øvsthus.

## Historie

Kyrkja er den fyrste på staden. Ho vart vigsla 2. desember 1891 av biskop Fredrik Waldemar Hvoslef.
Før dei fekk henne sokna folk i området til Hamre kyrkje og Hosanger kyrkje på Osterøy.
Vike kyrkje er soknekyrkje i Vike sokn i Nordhordland prosti.

Kyrkjeklokka er frå då kyrkja var ny og er merka med «Ceg. V. Bochumer Verein 1891».

## Interiør


Døypefont Vike.JPG|Døypefont
Kor Vike.JPG|Kor
Preikestol Vike.JPG|Preikestol
Alter Vike.JPG|Altar


## Kjelder
* Norges Kirker: «Vike kirke» på nettstaden til Norsk institutt for kulturminneforsking
* Redaktør Eli Fjelde Vikan: ''Festskrift Vike Kapellkyrkje''

## Fotnotar

## Bakgrunnsstoff
* Om Vike sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Lindås kommune på nettstaden disnorge.no
* 
*
Drieňok

**Drieňok** er eit fjell i fjellkjeda Store Fatra i Slovakia på 1268 meter over havet. Fjellet har ei typisk pyramideform i utkanten av fjellkjeda, og stig bratt opp frå Turiecdalen.

## Galleri

Drieňok, suchý strom.jpg|Det døde treet nedanfor toppen
Drieňok, winter view.jpg|Drieňok om vinteren

## Kjelder


* *Denne artikkelen bygger på «[[:en:Drieňok|Drieňok]]» frå , den 2. april 2009.* 
** * oppgav desse kjeldene:*
* 
*
Askvik kapell

**Askvik kapell** står i Askvik i Alver kommune i Vestland fylke, og er ei langkyrkje bygd som gravkapell i 1918.

Det har vore gravplass i Askvik sidan 1896. 
På 1920-talet kom det framlegg om å få utvida gravkapellet til kapellkyrkje slik at det kunne nyttast til gudstenester. 
Dette gjekk gjennom og kapellet vart utvida.
Kapellet vart vigsla 29. august 1926 og fungerte som kapellkyrkje for området fram til Ostereidet kyrkje stod ferdig i 1988. 
Kapellet har sidan gått or vanleg gudstenestleg bruk.

## Kjelder
* Norges Kirker: «Askvik kapell» på nettstaden til Norsk institutt for kulturminneforsking

## Fotnotar

## Bakgrunnsstoff
* 
* Om Ostereidet sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Om Askvik kapell på nettstaden disnorge.no
* Skanna kyrkjebøker frå Hordaland på nettstaden til Arkivverket
* Oversyn over gravminne i Lindås kommune på nettstaden disnorge.no
Tvore

Ei **tvore** eller **turu** (frå norrønt *þvara*) er ein kjøkkenreiskap som vert brukt til å røre og stampe i til dømes graut. Ho er forma som ei stong med ein krans av stubbar i enden, og vert ofte laga av gran. Treet vert kutta rett under ein av dei øvste greinkransane, og greinene vert kutta om lag 3 cm lange, og skaftet om lag 30 cm langt. Borken vert fjerna.

## Galleri

Fil:Tvare NF.1946-1207.jpg|Tvore av gran laga i 1946 i Vestre Slidre i Oppland. Lengd 43 cm. 
File:Tvare NF.1953-0630.jpg|Tvore av bjørk med innfelt kryss. Lengd 27 cm. 
Fil:Holzquirl geschnitzt.jpg|Tvore frå toppen av eit uttent juletre 


## Kjelder
Eric Burdon

**Eric Victor Burdon** () er best kjend som vokalisten i The Animals, eit rockeband danna i Newcastle i England, og funkrockbandet War.

Han var med å starte The Animals i Newcastle tidleg på 1960-talet. Burdon song Animals-klassikarar som «House of the Rising Sun», «Don't Let Me Be Misunderstood», «Bring It On Home to Me» og «We Gotta Get Out of This Place». I 1966 var gruppa i realiteten oppløyst og Burdon starta «Eric Burdon and the New Animals», med det seinare Family-medlemmet John Weider og seinare The Police-gitaristen Andy Summers. Dei fekk listetoppar med songane «When I Was Young», «Sky Pilot» og «Monterey». Denne gruppa varte fram til 1969 då Burdon gjekk med i gruppa War. Desse gav ut eit album med med dei kjende songane «Spill the Wine» og «Tobacco Road». I 1971 starta Burdon ei solokarriere.

Burdon deltok i nokre korte gjenforeiningar av det originale Animals i 1976 og 1983, men ikkje noko av dette var av varig karakter, sjølv om dei i 1983 gav ut singelen «The Night». Han har hatt ei rekkje grupper som har spelt under namnet «Eric Burdon Band» eller liknande variantar med stadig forskjellige musikarar. Populariteten hans har gjennomgåande vore større utanfor Storbritannia. Han reiser framleis rundt og held konsertar.

Det er påstått at Eric Burdon er den såkalla «Eggman» i The Beatles-songen «I am the Walrus». Dette skuldast at han vart kalla «Eggs» av venen sine, noko som skal stamme frå at han knuste egg over nakne jenter. I sin biografi seier Burdon at ein slik episode ein gong skjedde medan John Lennon var til stades, og han hadde då ropt «Go on, go get it, Eggman ...».

## Bakgrunnsstoff
* Offisiell nettside
* Uoffisiell fanside
* Eric Burdon-biografi 

## Kjelder

* *Denne artikkelen bygger på «[[:en:Eric Burdon|Eric Burdon]]» frå , og «[[:nb:|Eric Burdon]]» frå  den 2. april 2009.* 
** * oppgav desse kjeldene:*
Alan Price

**Alan Price** () er ein engelsk musikarar som er mest kjend som den første organisten i The Animals. Han er i dag soloartist. 

Det var i stor grad han som arrangerte den første hitten til The Animals, «The House of the Rising Sun» i 1964. Han forlet Animals alt i 1965 på grunn av at bandet ønskte å dra i forskjellige musikalske retningar og på grunn av flyskrekk, som hindra han i turnere. Kort tid etter starta han Alan Price Set og hadde nokre hitsinglar med gruppa før ho vart oppløyst i 1968. Han har i løpet av åra etter gjeve ut mange soloalbum og samarbeidd med Georgie Fame. 

I 1973 laga han musikk og medverka i filmen *[[O Lucky Man!]]* av Lindsay Anderson.

## Kjelder

* *Denne artikkelen bygger på «[[:en:Alan Price|Alan Price]]» frå , og «[[:sv:|Alan Price]]» frå  den 2. april 2009.*
Ostereidet kyrkje

**Ostereidet kyrkje** står på Ostereidet i Alver kommune  i Vestland fylke, og er ei arbeidskyrkje frå 1988.

Arkitekt for bygget var Bengt Suleng ved arkitektkontoret Einar Vaardal Lunde A/S.

Kyrkja har i tillegg til kyrkjerommet ein kyrkjelydssal som er skild frå kyrkjerommet med ein foldevegg. 
Når foldeveggen er dregen til sides har kyrkja sitjeplassar til 350 personar.
I underetasjen er det forsamlingsrom med kjøken, garderobe, toalett, reidskapsrom og bårerom.

Ostereidet kyrkje er soknekyrkje i Ostereidet sokn i Nordhordland prosti.

## Kjelder
* Norges Kirker: «Ostereidet kirke» på nettstaden til Norsk institutt for kulturminneforsking

## Fotnotar

## Bakgrunnsstoff
* Om Osterfjorden sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Om Ostereidet kyrkje på nettstaden scandion.no
* Skanna kyrkjebøker frå Hordaland på nettstaden til Arkivverket
* Oversyn over gravminne i Lindås kommune på nettstaden disnorge.no
*
Mo kyrkje i Nordhordland

**Mo kyrkje** står i kommunesenteret Mo i Modalen kommune i Vestland fylke, og er ei langkyrkje bygd 1882&ndash;83.

Arkitekt for bygget var Johannes Øvsthus frå Hosanger.

Det har vore kyrkje på Mo sidan mellomalderen. 
Det tidlegaste ein finn Mo-kyrkja nemnd i kjeldene er i Bergen kalvskinn frå kring 1350. 
Mellomalderkyrkja har mest truleg vore ei stavkyrkje. 
Ho vart avløyst av ei lafta kyrkje i 1593. 
Den lafta kyrkja vart riven då dagens kyrkje var ferdigbygd 1883, og ho stod like nordom den noverande kyrkja.

Mo kyrkje er soknekyrkje i Mo i Nordhordland prosti. 
Ostereidet prestegjeld vart oppretta i 1967 av Ostereidet sokn som vart skild ut frå Hamre og Mo sokn som vart skild ut frå Hosanger prestegjeld. Før 1749 høyrde Mo sokn til Hamre prestegjeld.

## Kjelder
* Norges Kirker: «Mo kirke» på nettstaden til Norsk institutt for kulturminneforsking

## Fotnotar

## Bakgrunnsstoff
* Om Mo sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Modalen kommune på nettstaden disnorge.no
*
*
For Your Love

«**For Your Love**» er ein song skriven av det framtidige 10cc-medlemmet Graham Gouldman og framført av The Yardbirds i 1965. Dei gav songen ut på singel og han nådde tredjeplass i Storbritannia og sjetteplass i USA, som var den høgaste plasseringa dei oppnådde der. 

Songen har òg vorte spelt av Herman's Hermits, Fleetwood Mac, Humble Pie, The Greg Kihn Band, Nils Lofgren, Chilly og Graham Gouldman sjølv. 

Gouldman skreiv songen då han 19 år gammal arbeidde i ein klesbutikk nær Salford Docks og om kveldane spelte med det halvprofesjonelle Manchester-bandet The Mockingbirds.

Han sa bandet bad han skrive songar for dei fordi dei ikkje klarte å finne nye songar å spele. Inspirert av The Beatles tenkte han at kanskje dette var noko han også kunne klare. Han skreiv to songar, men plateselskapet likte berre den eine. Den andre var «For Your Love», som til slutt hamna hos the Yardbirds. 

Gouldman sin manager, Harvey Lisberg, var så imponert over songen at han sa til Gouldman dei burde gje han til The Beatles. Lisberg høyrte ikkje på han og tok ein demo med seg til forleggaren Ronnie Beck, som tok han vidare til Hammersmith Odeon, der the Beatles skulle spele. Tilfeldigvis spelte The Yardbirds på same konsert, og Beck spelte songen for manageren deira Giorgio Gomelsky og bandet.

I 1965 var The Mockingbirds fast innslag som oppvarming for *[[Top of the Pops]]*, som var sendt frå Manchester. Gouldman fortalte: «Det var ei rar hending då The Yardbirds dukka opp på showet og spelte 'For Your Love'. Alle samla seg rundt dei og der stod eg i ei anonym gruppe. Eg kjende meg rar den kvelden då eg høyrte dei spele min song.»

Trass i suksessen «For Your Love» gav The Yardbirds, førte han til at gitarist Eric Clapton, slutta i bandet, som ein protest på den nye poporienterte retninga bandet hadde tatt. Clapton vart då med i John Mayall & the Bluesbreakers.

## Salslister

## Kjelder

* *Denne artikkelen bygger på «[[:en:For Your Love|For Your Love]]» frå , den 2. april 2009.* 
*** oppgav desse kjeldene:*
Heart Full of Soul

**«Heart Full of Soul»** er ein song av The Yardbirds frå 1965. Han vart skriven av Graham Gouldman, som seinare hadde ein lang karriere i bandet 10cc. 

Singenl nådde niande plass i USA, andreplass i Storbritannia og tiandeplass i Noreg. Songen er ein av dei første der det vert nytta fuzzbox, av gitarist Jeff Beck, på gitarsoloen. Opphavleg vart det meininga at bandet skulle nytte ein sitar i tråd med den «austlege» stemninga i songen, men lyden vart for tynn og i staden laga Beck ein sitarliknande effekt på gitaren. Det finst ei utgåve på ei samleplate med sitar.

## Salslister

## Andre utgåver
* Box of Frogs, med Roger Chapman, spelte songen på album *Strange Land* (1986).
* Heavy metal-bandet Dokken spelte songen på albumet *Long Way Home* (2002).
* Graham Gouldman, som skreiv songen, spelte songen på soloalbumet *And Another Thing...* (2000).
* Chris Isaak spelte songen på debutalbumet *[[albumet Chris Isaak|Chris Isaak]]* (1986), som òg er på samlealbumet *[[albumet Wicked Game|Wicked Game]]* (1991).
* Rush spelte songen på EP-en *[[Feedback av Rush|Feedback]]* (2004).
* Venerea spelte songen på albumet *Shake Your Swollen Body* (2003).

## Kjelder

* *Denne artikkelen bygger på «[[:en:Heart Full of Soul|Heart Full of Soul]]» frå , den 2. april 2009.* 
*** oppgav desse kjeldene:*
Shapes of Things

«**Shapes of Things**» er ein song skriven av Paul Samwell-Smith, Keith Relf og Jim McCarty og spelt inn av The Yardbirds. Han kom ut som singel i 1966. 

Songen er ein av dei mest kjende songane til The Yardbirds på grunn av gitarsoloen til Jeff Beck med mykje fuzz og feedback, som ikkje var vanleg på denne tida. 

Beck omarbeidde songen to år seinare med sitt eige band, og han vart første songen på solodebuten hans, *[[Truth]]* (1968), med vokal av Rod Stewart. Medlåtskrivar McCarty spelte òg songen på ny med bandet sitt The British Invasion All-Stars for albumet *Yardbirds Family Tree* i 2006. 

I mars 2005 rangerte musikkmagasinet Q songen på 61. plass på lista over dei 100 største gitarsongane gjennom tidene. 

## Salslister

## Andre utgåver

Songen har vorte spelt inn fleire gonger. David Bowie spelte inn songen for albumet *[[Pin Ups]]* i 1973. Nazareth spelte songen på albumet *[[Rampant]]* i 1974. Gary Moore gjorde ei utgåve av Jeff Beck Group sin versjon i 1983 på albumet *[[Victims of the Future]]* og Jeff Healey Band spelte songen på *Cover to Cover* i 1995. The Black Crowes har spelt songen på konsert med gitarist Jimmy Page. I 2004 spelte Rush ei utgåve av songen på albumet *Feedback*.

## Kjelder

* *Denne artikkelen bygger på «[[:en:Shape of Things|Shape of Things]]» frå , den 2. april 2009.* Engelsk Wikipedia oppgav desse kjeldene: 
*
Over Under Sideways Down

**«Over Under Sideways Down»** er ein song av The Yardbirds. Songen vart gjeven ut på singel og nådde tiandeplassen i USA og 13. plass i Storbritannia. 

Songen vart òg gjeven ut på albumet kjent som *[[Roger the Engineer]]*. Dette albumet heitte opphavleg *Over Under Sideways Down* i USA, Tyskland og Frankrike. 

## Medverkande
*Keith Relf – solovokal, munnspel
*Jeff Beck – sologitar, bassgitar
*Chris Dreja – rytmegitar, korvokal
*Jim McCarty – trommer, korvokal
*Paul Samwell-Smith – korvokal

## Kjelder

**Denne artikkelen bygger på «[[:en:Over Under Sideways Down|Over Under Sideways Down]]» frå ,  den 2. april 2009.*
Happenings Ten Years Time Ago

«**Happenings Ten Years Time Ago**» er ein song av The Yardbirds og den første og einaste singelen deira som hadde både den framtidige Led Zeppelin-gitaristen Jimmy Page i lag med Jeff Beck. Page hadde nyleg erstatta bassisten i The Yardbirds, Paul Samwell-Smith. John Paul Jones, som seinare danna Led Zeppelin i lag med Page, spelte bass på denne songen. 

«Happenings Ten Years Time Ago» vart stemnd fram av lesarane som den tredje beste psykedeliske songen nokon sinne i Record Collector.

## Medverkande
* Keith Relf - solovokal
* Jeff Beck - sologitar
* Jimmy Page - sologitar
* Chris Dreja - rytmegitar
* Jim McCarty - trommer
* John Paul Jones - bass

## Kjelder

* *Denne artikkelen bygger på «[[:en:Happenings Ten Years Time Ago|Happenings Ten Years Time Ago]]» frå , den 2. april 2009.*
Hundvin kyrkje

**Hundvin kyrkje** står på Hundvin i Alver kommune i Vestland, og er ei langkyrkje frå 1936. 
Kyrkja vart sett opp etter typeteikningar frå Riksarkitektkontoret.

Før dei fekk kyrkja på Hundvin sokna folk i området til Lygra kyrkje. 
I 1884 vart det vigsla gravplass på Hundvin. 
Kyrkja vart bygd ved gravplassen i 1936.

Hundvin kyrkje er soknekyrkje i Hundvin sokn i Nordhordland prosti. 
Soknet vart skild ut frå Lindås sokn i 1998.

## Kjelder
* Norges Kirker: «Hundvin kirke» på nettstaden til Norsk institutt for kulturminneforsking

## Fotnotar

## Bakgrunnsstoff
* Om Hundvin sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Lindås kommune på nettstaden disnorge.no
* 
*
Lygra kyrkje

**Lygra kyrkje** står på øya Lygra i Alver kommune i Vestland, og er ei langkyrkje bygd i tre i 1892. 
Kyrkja er teikna av Petter Gabrielsen Spjutø.

Det har vore kyrkje på Lygra sidan mellomalderen, og det har vore minst tre kyrkjebygg der før den noverande kyrkja. 
Fyrste gongen ein finn Lygra nemnd som kyrkjestad er i eit diplom frå 1321. 
Mellomalderkyrkja, som mest truleg var ei stavkyrkje, vart avløyst av ei tømmerkyrkje på 1600-talet. 
1600-talskyrkja skal ha brunne i 1772, og det vart bygd ei ny kyrkje til å erstatte henne. 
Denne kyrkja stod til 1892 då ho måtte vike plassen for den noverande kyrkja.

Lygra kyrkje er soknekyrkje i Lygra sokn i Nordhordland prosti. 
I mellomalderen var soknet eit anneks under Lindås. 
Soknet var overført frå Lindås prestegjeld til Alversund prestegjeld i 1975 fram til prestegjeldsordninga vart nedlagt i 2004.

## Kjelder
*Lygra kirke frå Norges Kirker/ NIKU og KA

## Fotnotar

## Bakgrunnsstoff
* Om Lygra sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Lindås kommune på nettstaden disnorge.no
* 
*
Seim kyrkje

**Seim kyrkje** står på Hoplandsleitet i Seim i Alver kommune i Vestland, og er ei langkyrkje bygd i tre i 1878. Arkitekt for kyrkja var Johannes Øvsthus.

Det har vore kyrkje i Seim sidan mellomalderen. 
Fyrste gongen Seimskyrkja er nemnd i kjeldene er i Bergen kalvskinn frå kring 1360. 
Denne kyrkja var mest truleg ei stavkyrkje som har vorte avløyst av ei tømmerkyrkje på 1600-talet. 
1600-talskyrkja vart riven etter at den noverande kyrkja stod ferdig. 
Dagens kyrkje står kring 500 meter nordom den gamle kyrkjestaden.

Seim kyrkje er soknekyrkje i Seim sokn i Nordhordland prosti. 
Seim høyrde til Hamre prestegjeld til 1749. 
Då vart Seim saman med sokna Hosanger og Mo skilde ut som Hosanger prestegjeld. I 1885 vart Seim overført frå Hosanger til Alversund prestegjeld. Ho høyrde til Alversund prestegjeld fram til prestegjeldsordninga vart nedlagd i 2004.

## Kjelder
*Seim kirke frå Norges Kirker/NIKU og KA

## Fotnotar

## Bakgrunnsstoff
* Om Seim sokn på nettstaden til Den norske kyrkja
* Kart frå 1979 som viser soknegrenser og kyrkjestader, på nettstaden til Universitetet i Bergen
* «Kirkebøker, Hordaland» på nettstaden til Arkivverket 
* Skanna kyrkjebøker frå Hordaland på nettstaden til Arkivverket
* Oversyn over gravminne i Lindås kommune på nettstaden disnorge.no
* 
*
Säters kommun

**Säters kommun** er ein kommune i Dalarnas län i Sverige. Kommunen grensar til Falu kommun i nord, Hedemora kommun i aust, Smedjebackens kommun i sør, Ludvika kommun i vest og Borlänge kommun i nordvest. I tillegg grensar han til Hofors kommun i Gävleborgs län nordaust. Administrasjonssenteret i kommunen er Säter.

Landskapet i kommunen er kupert og skogkledd med mange vatn. Dalälven renn gjennom kommunen og dannar fleire ravinar. Säters kommun har lange tradisjonar innanfor gruve- og industriverksemd, og framleis finst det nokre mellomstore produksjonsføretak, men den største arbeidsplassen i kommunen i dag er Säters sjukhus.

## Administrativ historikk
Kommunereforma i 1952 innebar at kommunane Silvberg og Gustafs vart slått saman til storkommunen *Gustafs*, samt at Säters landskommun vart innlemma i Säters *stad*. Det vart ikkje gjort forandringar i Stora Skedvi. Säters kommun vart oppretta i 1971 ved at Gustafs og Stora Skedvi slo seg saman med Säters stad.

## Kommunevåpenet
Blasonering: *På sølvbakgrunn, ein smed som står på svart mark – kledd i raud hue, svarte bukser og sko, sokkar av gull og med ansikt og armar i gull – og heisar eit blått verktøy med svart skaft mot eit raudt smiemne som ligg på marka*.

Dette kompliserte våpenet, som vart teke i bruk allereie i 1642, vart fastsett av kongen på 1940-talet. Etter kommunesamanslåinga vart det diskutert endringar i det, men det vart berre gjort små forenklingar då våpenet vart registrert hjå Patent- och registreringsverket i 1987.

## Tettstader
Det er fire tettstader i Säters kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Säters kommun» på Wikipedia på svensk.
* «Säter – kommune» på Store Norske Leksikon.

## Fotnote
Gunvald

**Gunnvald** og **Gunvald** er mannsnamn av norrønt opphav, sett saman av namnedelane *gunnr*, 'strid' og *valdr*, 'herskar'. Gunnvald har namnedag den 3. april.

Namna har særleg vore brukt i Noreg. Bruken av namnet har gått ned sidan 1940-talet.
I 2009 var det 474 norske menn som heitte Gunvald og 127 som heitte Gunnvald. 

## Namneberarar
* Gunvald Thorkildsen (1845–1908), norsk biskop
* Gunvald Aus (Aas) (1851–1950), norsk-amerikansk ingeniør
* Gunvald Engelstad (1900–1972), norsk stortingspolitikar for Arbeidarpartiet
* Gunvald Ludvigsen (f. 1949), norsk stortingspolitikar for Venstre

## Kjelder

* norskenavn.no
Eugen Habermann

**Eugen Habermann** () var ein estisk arkitekt.

## Tidlege år
Eugen Habermann studerte ved det polytekniske instituttet i Riga frå 1902 til 1905, og frå 1906 til 1909 ved det tekniske universitetet i Dresden. Frå 1909 til 1912 arbeidde han i Dresden, 1910–11 i Liepāja og frå 1913 i Tallinn. 

I 1913 leidde Habermann bygginga av konsert- og operahuset Rahvusooper Estonia. Frå 1914 til 1923 arbeidde han som Tallinns byarkitekt. I tillegg hadde han frå 1922 til 1932 ei leiande stilling i tilknyting til faget sitt i det estiske innanriksdepartementet. 1922–32 var Habermann også leiar for det estiske arkitektforbundet, Eesti Arhitektide Ühing. 

## Arkitekt i Tallinn
Eugen Habermann har etterlate seg talrike arkitektoniske spor rundt om i Tallinn. Mellom 1917 og 1920 hadde han stor innverknad på utforminga av arkitekturen i byen. Saman med Herbert Voldemar Johanson teikna han bygnaden til den estiske nasjonalforsamlinga, Riigikogu. Det vart det første representative bygget til den nye estiske staten. Bygnaden vart forma etter to ulike stilretningar: den seine jugendstilen frå 1920-åra på yttersida og ekspresjonismen på innsida. Det er det einaste parlamentsbygget i verda som er forma etter ekspresjonistisk stil. I andre halvdelen av 1920-åra vart stilen hans meir funksjonalistisk.
Vansbro kommun

**Vansbro kommun** er ein kommune i Dalarnas län i Sverige. Kommunen grensar til fem andre kommunar i Dalarnas län, Mora kommun i nord, Leksands kommun i nordaust, Gagnefs kommun i aust, Ludvika kommun i sør og Malung-Sälens kommun i vest. I tillegg grensar han til Filipstads kommun i Värmlands län i sørvest. Administrasjonssenteret i kommunen er Vansbro.

Vansbro kommun har eit kupert og skogkledd landskap med mykje myrmark. Västerdalälven renn gjennom kommunen, som er ein jord- og skogbrukskommune.

## Administrativ historikk
Dei tre kommunane Järna, Nås og Äppelbo vart ikkje påverka av den fyrste landsomfattande kommunereforma i 1952, men heldt i staden fram som eigne kommunar til den andre kommunereforma i 1971. Då vart dei slått saman til Vansbro kommun, med namn etter administrasjonssenteret Vansbro (som var *[[municipalsamhälle]]* frå 1911 til 1960).

## Kommunevåpenet
Blasonering: *På blå bakgrunn, ei øks og eit sverd i kross, med eit jernmerke i den øvre krossvinkelen, alt i gull.*.

Alle dei tre tidlegare einingane som i 1971 oppretta kommunen hadde, som mange andre i Dalarna, eigne heraldiske våpen. Ein valde i byrjinga å bruke alle tre med eit blått band som bakgrunn. I 1986 vart det noverande våpenet registrert i Patent- och registreringsverket. Det inneheld element frå alle dei tre tidlegare våpena.


Fil:Äppelbo vapen.svg|Våpenet til Äppelbo *landskommun*.


## Tettstader
Det er fire tettstader i Vansbro kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder
* Artikkelen var opphavleg basert på ei omsetjing av «Vansbro kommun» på Wikipedia på svensk.
* «Vansbro – kommune» på Store Norske Leksikon.

## Fotnote
Gunvor

**Gunnvor** og **Gunvor** er skandinaviske kvinnenamn avleidd frå norrøne Gunnvǫr, som er sett saman av namnedelane *gunnr*, 'strid' og kanskje *várr*, 'var, forsiktig'. Gunvor har namnedag i Sverige den 3. mars og i Noreg den 3. april.

## Bruk
Namnet finst som *Gunvar* på runesteinar, og blei igjen teke i bruk i Skandinavia på 1800-talet.

Gunvor var eit mykje brukt namn for norske jentebarn på 1910- og 1920-talet, då det blei brukt for rundt 1,2&nbsp;% av jentebarn.
I 2009 var det 5&nbsp;596 kvinner som heitte Gunvor og 702 som heitte Gunnvor i Noreg.

## Namneberarar
*Gunvor Mjelva (1902-1988), norsk pianist og operasongar
*Gunvor Winberg (1907–1979), svensk skodespelar
*Gunvor Hall (1908–1961), norsk skodespelar 
*Gunnvor Advocaat (1912–1997), norsk bildekunstnar
*Gunvor Galtung Haavik (1912–1977), norsk ambassademedarbeidar i Moskva, arrestert for spionasje
*Gunvor Svensson Lundkvist (f. 1916), svensk kunstnar
*Gunvor Hofmo (1921–1995), norsk diktar
*Gunvor Stornes (f. 1924), norsk lyrikar
*Gunvor Pontén (f. 1929), svensk skodespelar
*Gunvor Margaret Schnitler (f. 1930), norsk politikar (H)
*Gunvor Gjessing (f. 1932), norsk journalist
*Gunvor Risa (f. 1943), fyrsteamanuensis i norsk
*Gunvor Hals (f. 1953), programvert i NRK Fjernsynet
*Gunvor G. Ericson (f. 1960), svensk riksdagsrepresentant for Miljöpartiet de Gröna
*Gunvor Eldegard (f. 1963), norsk stortingsrepresentant for Arbeidarpartiet
*Gunvor Ulstein (f. 1969), norsk konsernsjef

## Kjelder

**Denne artikkelen bygger på «[[:nb:Gunvor|Gunvor]]» frå , og «[[:sv:Gunvor|Gunvor]]» frå  den 2. april 2009.*
Parimarjan Negi

**Parimarjan Negi** () er eit sjakk-vedunderbarn frå India. Den 1. juli 2006, i ein alder av 13 år, 4 månader og 22 dagar klarte han å kvalifisere seg til tittelen Stormeister i sjakk. Han vart med dette den nest yngste som nokon gong har klart krava til å bli stormeister. 

Parimarjan Negi er berre slått av Sergej Karjakin, Ukraina, som klarte å bli stormeister då han var 12 år og 7 månader gammal. Og Negi kom med dette framom Magnus Carlsen, Noreg, som klarte å bli stormeister då han var 13 år 4 månader og 27 dagar gammal.

Allereie i juli 2005, i ein alder av 12 år, klarte Negi å kvalifisere seg til tittelen Internasjonal meister i sjakk ved å ta sitt tredje napp i tittelen i ei opa internasjonal sjakkturnering i Sort, Spania.

Stormeister-tittelen kvalifiserte han seg for ved mellom anna ein 16-plass i Hastings Chess Congress avslutta den 6. januar 2006, med 6 poeng på 10 rundar og ein ratingprestasjon på 2568. Dette var det andre stormeister-nappet av dei tre naudsynte. Det tredje nappet kom i sjakkturneringa Tsjeljabinsk oblast Superfinale-meisterskap i Satka i Russland, der han avslutta med ein remis i siste runde mot trenaren sin, stormeister Ruslan Sjerbakov, noko som var nok til å klare kravet, 6 poeng på 9 rundar i den turneringa.

Negi sin FIDE-rating var i januar 2009 på 2600.

Parimarjan Negi var elev ved Amity International School i India, og vann fleire turneringar der. Seinare byrja han studere i USA og trekte seg frå profesjonell sjakkspeling.

## Turneringssigrar
Negi vann den sterke turneringa Philadelphia International Open Tournament i juni 2008 med 7 poeng på 9 rundar, utan tap.

## Kjelder

* *Denne artikkelen bygger på «[[:en:Parimarjan Negi|Parimarjan Negi]]» frå , den 2. april 2009.* 

## Bakgrunnsstoff
* Intervju med Stormeister Parimarjan Negi ved LatestChess.com, 10. juni 2007
* Parimarjan Negi sitt ratingkort hos Verdssjakkforbundet FIDE
* Parimarjan Negi sine beste sjakkparti hos Chessgames.com
* Intervju 
* «Negi is world's youngest GM» , *The Hindu*
* Rating data hos chess.vrsac.com
Kiss av Kiss

**Kiss** er debutalbumet til den USA-amerikanske hardrock-gruppa Kiss. Albumet kom ut 8. februar 1974, litt over eitt år etter at gruppa vart stifta. Mykje av materialet på albumet var skrive av Gene Simmons og Paul Stanley medan dei var medlemmer av gruppa før Kiss, Wicked Lester.

## Spor

## Medverkande
* Gene Simmons — vokal, bassgitar
* Paul Stanley — vokal, gitar
* Ace Frehley — gitar
* Peter Criss — vokal, trommer
Den estiske sosialistiske sovjetrepublikken

**Den estiske sosialistiske sovjetrepublikken** var ein delrepublikk i Sovjetunionen frå 1940–1991. Delrepublikken vart proklamert etter at Sovjet okkuperte Estland i 1940. Under okkupasjonen vart den estiske byen Petseri og Petseri fylke annektert i 1944 og lagt inn under Pskov oblast. Hovudstaden i republikken var Tallinn, som i dag er hovudstaden i Estland.

## Industri
Den estiske sovjetrepublikken var eit lite senter for lettindustri og ferdigprodusering av metall frå resten av Sovjetunionen, då Estland er fattig på mineralressursar. Mindre industri fanst i byen Narva ved den russiske grensa. Her vart det utvunne oljeskifer, som seinare vart smelta for å utvinna olje.
Ďumbier

**Ďumbier** er det høgaste fjellet i Låge Tatra, sentralt i Slovakia, med ei høgd på 2043 meter over havet. Trass i fleire gamle gruver frå mellomalderen (gull, jarn, antimon), er massivet i dag verna som ein del av Låge Tatra Nasjonalpark. 

Den lett tilgjengelege toppen gjev eit flott utsyn mot Høge Tatra, Liptov og Hrondalen. Fjellhytta *Chata M. R. Štefánika* ligg nedanfor toppen på 1740 moh. Ďumbier, og det nærliggande fjellet Chopok, kan ein nå via stiar frå både nord (frå Demänovská dolina og Jánska dolina) eller frå sør (busstoppet Trangoška).

## Kjelder

* *Denne artikkelen bygger på «[[:en:Ďumbier|Ďumbier]]» frå , den 3. april 2009.* 
*** oppgav desse kjeldene:*
Lisensiat

**Lisensiat** (av latin *licentia docendi*, lisens til å undervise) er ei akademisk grad som har vore i bruk i ei rekke land. Innhaldet i grada og plasseringa i hierarkiet har variert med land, fag og tid.

Lisensiat var i mellomalderen ein baccalaureus som hadde fått lisens til å undervise ved universitetet.

I Danmark og Noreg var lisensiat ei grad plassert noko under doktorgrad. Grada eksisterte i Noreg fram til 1845, og igjen i perioden 1955–2003 (berre ved Universitetet i Oslo). Grada var lite brukt, mest ved det juridiske fakultetet (lic. jur.).

I Danmark har lisensiatgrada på 2000-talet blitt erstatta av ph.d.-graden.

## Kjelder

* *Denne artikkelen bygger på «[[:nb:Lisensiat|Lisensiat]]» frå , den 3. april 2009.*
Gerlachovský štít

**Gerlachovský štít** er den høgaste toppen i Høge Tatra i Slovakia, og i heile den 1500 km lange fjellkjeda Karpatane. Fjellet er òg det høgaste i nordlege og austlege område av Mellom-Europa.

Høgda vert ofte oppført som 2655&nbsp;meter over havet, men den nøyaktige høgda er 0,6&nbsp;meter lågare. Pyramideforma til massivet er markert av ei stor dalgryte. Sjølv om fjellet ikkje er veldig høgt, stig det om lag 2000 meter rett opp frå dalbotn og verkar derfor særs imponerande. Tidlegare vart fjellet berre rekna som enno eit fjell i Høge Tatra, men har sidan fått stor symbolsk verdi for dei forskjellige landa som har herska over området. På 1800-talet og fram til midten av 1900-talet hadde det fire forskjellige namn og namna vart endra seks gonger. Fjellet har vore det høgaste i Kongedømet Ungarn, og i Tsjekkoslovakia og Slovakia i løpet av berre to tiår på 1900-talet. 

Gerlachovský štít har same geologi og økologi som resten av Høge Tatra. I tida på 1900-talet då austeuropearane berre hadde avgrensa område å feriere i, var fjellet det høgaste tsjekkarar, austtyskarar, ungarar, polakkar og slovakar hadde høve til å vitje. 

## History

Gerlachovský štít vart ikkje tidlegare rekna som det høgaste fjellet i Tatrafjella. Etter dei første offisielle målingane i Tatrafjella i Habsburgmonarkiet på 1700-talet, vart Kriváň på 2494 meter over havet rekna som den høgaste. Andre toppar som ein vurderte om kunne vere dei høgaste på denne tida var Lomnický štít (2633&nbsp;moh.) og Ľadový štít (2627&nbsp;moh.). Den første som fann ut at Gerlachovský štít var det høgaste var skogforvaltaren Ľudovít Greiner i 1838. Greiner sine målingar vart formelt stadfesta då den austerrikske hæren gjorde målingar i 1868, men vart først anerkjend som den høgaste toppen etter at Wien militærinstitutt for geografi gav ut nye kart for Sentral-Europa rundt 1875.

Den første ein kjenner til som nådde toppen av fjellet var Ján Still frå landsbyen Nová Lesná i 1834. I 1880 vart ruta gjennom Velická próba (Velická-utfordringa) og Batizovská próba (Batizovská-utfordringa) sikra med kjettingar. 

## Kjelder

* *Denne artikkelen bygger på «[[:en:Gerlachovský štít|Gerlachovský štít]]» frå ,  den 3. april 2009.* 
*** oppgav desse kjeldene:*


## Bakgrunnsstoff

* Oversyn og råd for klatrarar
* Detaljert skildring av toppane i Høge Tatra  (slovakisk)
* Kart over området
Akademisk grad

Ei **akademisk grad** er ein tittel ein person oppnår ved å følgje studiar og avlegge eksamen eller ved å skrive og forsvare ei avhandling ved eit universitet eller ein høgskule. I dei fleste land er akademiske grader delt inn i lågare grader, høgere grader og doktorgrader. Det er vanleg å bruke den akademiske grada som tittel, særleg når det dreiar seg om høgere grader og doktorgrader.

## Sjå også
* Akademiske grader i Noreg

## Kjelder

* *Denne artikkelen bygger på «[[:nb:Akademisk grad|Akademisk grad]]» frå , den 3. april 2009.*
Doktorand

**Doktorand** er i Noreg brukt om ein person som forsvarar ei avhandling under ein disputas for å oppnå ei doktorgrad.

I Sverige blir doktorand også brukt om personar som skriv ei doktorgradsavhandling, dvs. omtrent på same måte som den om ein norsk doktorgradsstipendiat. Omgrepet doktorand blir brukt på tilsvarande måte i Tyskland.

## Kjelder

**Denne artikkelen bygger på «[[:nb:Doktorand|Doktorand]]» frå ,  den 3. april 2009.*
Älvdalens kommun

**Älvdalens kommun** er ein kommune i Dalarnas län i Sverige. Kommunen grensar til to andre kommunar i Dalarnas län. Desse er Mora kommun i sør og aust og Malung-Sälens kommun i sørvest og vest. I tillegg grensar han til Härjedalens kommun i Jämtlands län i nord og kommunane Trysil og Engerdal i Noreg i vest. Administrasjonssenteret i kommunen er Älvdalen, som ligg 35 km nordvest for Mora.

Det er mange fjell over 1000 moh. nord i kommunen, og det høgaste, Storvätteshågna i Långfjället er på 1204 moh. Österdalälven renn gjennom kommunen frå nordvest til søraust. Landskapet i Älvdalens kommun har eit stort innslag av myrmark. Næringslivet er dominert av jord- og skogbruk, samt turisme, mellom anna til vintersportsstadene Idre og Grövelsjön.

## Administrativ historikk
Den fyrste riksomfattande kommuneinndelingsreforma i 1952 påverka ikkje området. Ved den andre, i 1971, vart Älvdalen slått saman med Särna og Idre til ein ny kommune med namnet Älvdalens kommun.

## Kommunevåpenet
Blasonering: *På sølvbakgrunn, eit raudt fjell med tre avrunda toppar med ein armbrøst på, og øvst ei blå bølgje med ein ljå på*.

Våpenet vart fastsett for «gamle» Älvdalens kommun i 1946. Også Särna og Idre hadde våpen ved samanslåinga i 1971, og det gjekk heilt til 1991 før det noverande våpenet til Älvdalen vart registrert i Patent- och registreringsverket.

## Tettstader
Det er åtte tettstader i Älvdalens kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

## Kjelder

* Artikkelen var opphavleg basert på ei omsetjing av «Älvdalens kommun» på Wikipedia på svensk.
* «Älvdalen» på Store Norske Leksikon.

## Fotnotar
Namnet Nanna

**Nanna** er eit gammalt nordisk namn som kjem frå norrønt *nenna*, 'djerv'. Det kan også vera ein variant av andre namn, sjå Nana. Nanna kan også vera eit slektsnamn.

I norrøn mytologi var Nanna kona til Balder. Namnet var lenge gløymd i Skandinavia, men blei teke i bruk tidleg på 1800-talet. Nanna er også namnet på ein sumerisk gud, sjå guden Sin.

Nanna har namnedag i Noreg den 4. april. I 1901 kom det med i den svenske almanakken og fekk namnedag den 5. april, flytta til 3. april i 2000. Nanna har også namnedag den 15. august i Estland.

## Namneberarar
*Nanna Fleischer (1862–1946), norsk lærar for funksjonshemma
*Nanna Meyer, eigentleg Johanne Marie Meyer (1863–1958), norsk jurist og embetskvinne, forkjempar for tilsetting av kvinner til offentlege embete
*Nanna Broch, (1879–1971), norsk bustadkontrollør
*Nanna Svartz (1890–1986), svensk lege og tidleg kvinneleg professor
*Nanna Stenersen (1914–1977), norsk skodespelar
*Nanna Ditzel (f. 1923), dansk moteskapar
*Nanna Lüders Jensen (f. 1963), dansk songar med kunstnarnamnet Nanna
*Nana Hedin, kjend som Na Na, (f. 1968), svensk artist

## Annan bruk
*1203 Nanna er ein asteroide
**Nanna* er eit italiensk ord for søvn eller voggesong
Oblat

**Oblat** tyder eigentleg '(frambore) offer'. Ordet kjem gjennom mellomalderlatin *(hostia) oblata* frå latin *oblatus*, 'frambore'; avleidd av *offero*, 'bere fram'. I norsk språk kan ordet brukast om:
* Nattverdsoblat, små runde skiver av usyra brød som representerer Jesu lekam i nattverden.
* Klistremerke i tynn folie som m.a. kan brukast til å vise at årsavgift for bil er betalt eller til å forsegle konvoluttar.
Kriváň

**Kriváň** er eit fjell i Høge Tatra i Slovakia, som dominerer den øvre delen av det tidlegare Liptov fylke. Fjellet er lett tilgjengeleg til fots via fleire stiar, og er eit populært turmål i den vestlege delen av Høge Tatra. Kriváň har vorte eit viktig symbol for slovakisk etnisk og nasjonal aktivisme dei siste to hundre åra. Referansar til fjellet finst i litteratur, måleri, filmdokumentarar og ein polsk rockesong. Etter ei folkeavstemming i 2005 vart fjellet vald ut som bilete på ein av dei slovakiske euromyntane. 

## Historie
Før ein starta å måle høgdene i området, vart Kriváň og Lomnický štít rekna som dei høgaste fjella i Høge Tatra, fram til 1793, då sistnemnde vart målt til det høgaste av dei to. Ingen av dei er derimot det høgaste i Høge Tatra. 

Den relative høgda til dei to fjella vart avgjort av den skotske lækjaren Robert Townson, som klatra til toppen av begge to i august 1973. Kriváň vert i dag rekna for å ha ei høgd på nøyaktig 2494,7 moh.

Det er funne spor etter gruvearbeid heilt tilbake til 1400-talet i fjella. Gruvearbeidet tok seg opp under gullrushet på 1500-talet. Truleg var fleire av gruvearbeidarane på toppen av fjellet, for restar etter hyttene deira finst heilt oppe på 2000 meter og sjakta Terézia ligg berre 60 meter nedanfor toppen. Gruvedrifta vart lagt ned på 1700-talet.

Den skotske lækjaren Townson som klatra til toppen i 1793 skreiv at guiden hans frå Važec hadde vore på toppen fleire gonger før, og Townson såg han plukke opp myntar som tidlegare vandrarar hadde kasta frå seg der for å gje dei hell og lykke. Den første stiginga av fjellet ein kjenner til var den lutherske pastoren Andreas Jonas Czirbes frå Spišská Nová Ves den 4. august 1773.

## Kjelder

* *Denne artikkelen bygger på «[[:en:Kriváň (peak)|Kriváň (peak)]]» frå , den 3. april 2009.* 
** * oppgav desse kjeldene:*
Kráľova hoľa

**Kráľova hoľa** (tysk *Königsberg*; ungarsk *Király-hegy*) er det høgaste fjellet i den austlege delen av Låge Tatra med ei høgd på 1946 meter over havet. Fjellet ligg sentralt i Slovakia. Fire elver spring ut frå foten av fjellet: Čierny Váh, Hnilec, Hornád og Hron. Toppen er lett tilgjengeleg til fots via stia frå Telgárt, samt veg frå Šumiac. Her har ein panoramautsyn over Spiš, Tatrafjella, Liptov og den øvre Hrondalen. Fjellet var nesten heilt avskoga etter tømmerhogst tidleg på 1800-talet, men tregrensa er i dag nesten gjennopppretta til den naturlege høgda på 1650 meter.

Kráľova hoľa er ofte omtalt i slovakisk folkeminne og romantisk dikting som ein trygg stad for heltar og landevegsrøvarar, som Juraj Jánošík. Det er ein metafor for heimlandet i folkeviser som «Na Kráľovej holi» og særleg i eitt av dei mest kjende slovakiske dikta, *Døden til Jánošík* (1862) av Ján Botto, har fjellet vorte eit uoffisielt nasjonalsymbol for slovakarane i lag med Kriváň.

Under det antinazistiske slovakiske nasjonalopprøret gøymde motstandsrørsla Jánošík seg i fjellet. 

I 1960 vart det bygd ein TV-sendar på toppen. Her står òg ein vêrstasjon og ein stasjon for fjellsikringstenesta. 

## Kjelder

* *Denne artikkelen bygger på «[[:en:Kráľova hoľa|Kráľova hoľa]]» frå , den 3. april 2009.* 
*** oppgav desse kjeldene:*
Stipendiat

**Stipendiat** er ein person som har mottatt eit stipend, ein pengesum gitt av det offentlege eller private til eit bestemt formål.

Ved norske universitet og høgskular er stipendiat (doktorgradsstipendiat) tittelen for vitskapleg tilsette som er tilsett for eit avgrensa tal år for å produsere doktorgraden sin. Stipendidatar blir som regel også pålagde undervisning av studentar, gjerne 75 % forsking knytt til doktorgraden og 25 % undervisning. Stipendiatstillingane kan vere direkte løna av den vitskaplege institusjonen, betalt av Forskningsrådet, Kreftforeningen, eller av andre. Stipendiat er ei rekrutteringsstilling som skal gjere stipendiaten kvalifisert til faste stillingar ved universitet eller høgskule, på førsteamanuensis-, eventuelt forskarnivå, og oppover.

## Kjelder

* *Denne artikkelen bygger på «[[:nb:Stipendiat|Stipendiat]]» frå , den 3. april 2009.*
Ostredok

**Ostredok** er det høgaste fjellet i Store Fatra i Slovakia, med ei høgd på 1592 meter over havet. Det ligg i **Hôlna Fatra** i fjellkjeda, som typisk har skoglaust terreng med heller flate toppar, som ikkje stig høgt over hovudryggen. Sørvestsida er heller bratt med fare for snøras om vinteren. Frå toppen har ein flott utsyn over dei andre slovakiske fjella. 

## Kjelder

* *Denne artikkelen bygger på «[[:en:Ostredok|Ostredok]]» frå , den 3. april 2009.* 
** * oppgav desse kjeldene:*
** 
**
Ostrá

**Ostrá** er eit fjell i Store Fatra i Slovakia med ei høgd på 1247 meter over havet. Det har to tindar med flott utsyn over Turiecdalen og fjellet Tlstá på andre sida. 

## Kjelder

* *Denne artikkelen bygger på «[[:en:Ostrá|Ostrá]]» frå , den 3. april 2009.* 
** * oppgav desse kjeldene:*
** 
**
Førstelektor

**Førstelektor** (frå latin *lector*, førelesar) er ein tittel på nokon som er tilsett i ein slik forskings- og undervisingsstilling ved enten eit universitet eller ein høgskule. For å bli førstelektor må ein få godkjent førstestillingskompetanse.

Førstelektor-stillinga er ei mellomstilling innan undervising, læring, formidling og utviklingsarbeid på høgt nivå, og er eit undervisingsorientert alternativ til den meir forskingsorienterte stillinga som førsteamanuensis, som har større krav til vitskapleg kompetanse.


* *Denne artikkelen bygger på «[[:nb:Førstelektor|Førstelektor]]» frå , den 3. april 2009.*
Rakytov

**Rakytov** er eit fjell i Liptovfjella i Store Fatra i Slovakia med ei høgd på 1567 moh. Fjellet har ei pyramideform og toppen er trelaus. 

Fjellet vert rekna som eit av dei beste utsiktspunkta i Slovakia og når det er godt vêr kan ein sjå dei fleste andre slovakiske fjella frå toppen, der det står ein trekross. Rakytov er mogeleg å nå til fots via fleire stiar. 

## Kjelder

* *Denne artikkelen bygger på «[[:en:Rakytov|Rakytov]]» frå , den 3. april 2009.* 
** * oppgav desse kjeldene:*
** 
**
Sentrumsalliansen

**Sentrumsalliansen** er eit norsk politisk parti som stiller til stortingsval for første gong ved valet i 2009. Partiet vart danna i Bergen i 2007 av utbrytarar frå Arbeidarpartiet, mellom anna den tidlegare nestleiar og medlem i Arbeidarpartiet i Bergen, Merete Andreassen og Salar Salih. Dei sa den gongen at dei ønskte å fylla vakuumet som dei meinte eksisterte mellom Arbeidarpartiet og Høgre. Partiet stilte til val i Bergen ved kommunevalet i 2007 under namnet *Det sosialdemokratiske parti* og fekk 537 røyster, som var 0,5 % av røystene i Bergen. Det vart dermed ikkje representert i bystyret.

Ved stortingsvalet i 2009 stiller partiet liste berre i Hordaland. Toppkandidaten er Salar Salih. Partiet seiar at deira fremste mål er å "fremme Hordaland og Vestlandets krav til rettferdig fordeling", og vidare at dei "inviterer veljarane med på ein regional politisk mobilisering for å komme forfordelinga av Austlandet til livs." 

## Referansar
Lomnický štít

**Lomnický štít** er ein av dei høgaste og mest vitja fjelltoppane i Høge Tatra i Slovakia. Det går ein taubane opp til toppen på 2634 meter over havet, som gjer fjellet til det nest høgaste i Høge Tatra etter Gerlachovský štít.

Den første kjende klatringa vart gjort av den lokale skomakaren og amatørgruvearbeidaren Štefan Fábry rundt 1760-1790, medan dei første skriftlege kjeldene frå ein tur til toppen vart gjort av den engelske reisande Robert Townson med ein guide den 16. august 1793. Han måte høgda til 2633 meter over havet. Den første vinterklatringa vart gjort i 1891. 

Tidlegare vart Lomnický štít kalla *Dedo* («Bestefar»). Før 1800-talet trudde ein òg at fjellet var det høgaste i heile Tatrafjella.

Sidan 1940 har turistar kunne dra til toppen med ein taubane, som var den mest moderne i Europa då han opna. Ein har berre lov å vere på toppen i 50 minuttar. Det er òg mogeleg å gå til toppen, men berre med i lag med ein guide.

## Kjelder

* *Denne artikkelen bygger på «[[:en:Lomnický štít|Lomnický štít]]» frå , den 3. april 2009.* 
** * oppgav desse kjeldene:* 
** http://www.vysoketatry.com/ciele/lstit/en.html
Stipend

**Stipend** er ein pengesum ein person kan motta, enten frå private eller frå det offentlege, for eit bestemt formål.

Eit stipend vil vere skattepliktig viss det har karakter av å vere vederlag for arbeid, Skattelova § 5-10: «Fordel vunnet ved arbeid omfatter blant annet: 
a. lønn, honorar, feriepenger og annen godtgjørelse vunnet ved arbeid i og utenfor tjenesteforhold, men ikke i virksomhet. Som annen godtgjørelse anses blant annet  - - -, premier, priser, stipend og lignende ytelser, samt - - » 

Dette gjeld likevel ikkje stipend frå Statens lånekasse for utdanning, både fordi dette blir kalla utdanningsstøtte, og fordi det ikkje fell inn under definisjonen av kva som er 
fordel vunne ved arbeid.

## Sjå også
*Stipendiat

## Bakgrunnsstoff
*Forskning og utdanning 
*Lånekassen - Gjør utdanning mulig


**Denne artikkelen bygger på «[[:nb:Stipend|Stipend]]» frå ,  den 3. april 2009.*
Slavkovský štít

**Slavkovský štít** er eit fjell i Høge Tatra i Slovakia. Fjelltoppen ligg 2452 meter over havet. Ein kan nå toppen til fots langs stiar. Turen opp tar om lag fire og ein halv time frå Starý Smokovec.

## Kjelder

* *Denne artikkelen bygger på «[[:en:Slavkovský štít|Slavkovský štít]]» frå , den 3. april 2009.*
Førstestillingskompetanse

**Førstestillingskompetanse** er den kompetansen ein må ha for å få stilling som førsteamanuensis (ved universitet og høgskular) eller førstelektor (ved høgskular).

I utgangspunktet krev førstestillingskompetanse at ein har doktorgrad, eller at ein har tilsvarande vitskapleg kompetanse. Dette kan ein oppnå gjennom vitskapleg publisering av tilsvarande omfang som ein doktorgrad. For å bli førstelektor, som hovudsakleg er ei opprykksstilling for høgskulelektorar, blir det stilt andre og ikkje så vitskapleg retta krav.
Hordfast

Hordfast er eit planlagd prosjekt med ein ny vegstrekning mellom Bergen og Stord.

Det finst tre alternativ for kor vegen skal gå. Det eine er eit vestleg alternativ over Austevoll. Dei to andre alternativa er austlege alternativ som går over sør-aust sida av Tysnes og vidare over Fusa, samt eit midtre alternativ med bru over Langenue, veg langs vestsida av Tysnes og bru over Reksteren til Os. Prosjektet er ikkje vedtatt, men ein håpar arbeidet kan starta før 2020. Prosjektet kjem truleg til å kosta mellom 14 og 17 milliardar norske kroner.

Det midtre alternativet med bru over Reksteren er teknisk krevjande, men kan gje ei reisetid mellom Bergen og Leirvik på 50 minuttar, medan det indre alternativet over Fusa er berekna å bruke 65 minutt.

Prosjektet er ein del av arbeidet med å utvikle Europaveg 39 mellom Bergen og Aksdal i Tysvær. Prosjektet er ikkje nemnd i Nasjonal Transportplan 2010-2019. Korleis vegen skal finansierast er enno usikkert, men truleg må store delar av kostnaden betalast gjennom bompengeinnbetaling.
 
Vegen blir ein del av Europaveg 39.

## Kjelder